Den Vest-Sjællandske Avis, 1820-05-13
Marskal Beresford, Marqvis af Campo Major, er virkelig afseilet den 4de April paa Fregatten Spataneren fra Lissabon til Rio Janeiro. Han udstædte inden sin Afreise en Parole-Befaling under 2den April fra sit Hovedqvarteer i Saldanha, hvori han erklærede, at han kun reiser bort paa en kort Tid, og at han vilde anvende alt for at forbedre den brave Armees Tilstand, hvis Sold er kommen meget i Restance. J Lord Beresfords Sted, som i 11 Aar har commanderet den Portugisiske Armee, fører General Francisco de Paula Leite Jnterims Commanden. Denne Proclamation indeholder en Deel mærkeligt: Hs. Excellence siger deri, at alle hans Bestræbelser for at forskaffe Armeens Fornødenheder afhiulpne, have hidindtil været frugtesløse; han vil derfore nu selv begive sig til Rio Janeiro, for at giøre Hoffet Forestillinger desangaaende; i hans Fraværelse vil Regieringen gjøre sig al muelig Umage for at befordre Udbetalingerne, som ere komne saameget i Restance, og hvorved saa mange brave Officerer have lidt saameget. Efter at have holdet en Lovtale over Armeen, erklæret han, at den første Linie af Armeen er i en fuldkommen Disciplins Tilstand, og at han haaber, at den anden Linie ikke mindre vilde erindre sig, hvor vigtig at den er for Kongeriget. – Ogsaa i Spanien giøres nu vigtige Foranstaltninger for at organisere Krigsmagten, og Krigsministeren vil oprette en Junta af Generaler, som kan udarbeide de fornødne Planer desangaaende, for at forelægge dem for de Cortes. Det er ogsaa unægteligt høist nødvendigt, at det constitutionelle Partie tænker paa, at organisere en Armee til sit Forsvar; thi Spanien er ingenlunde indvortes roeligt, det roialistiske Partie er talrigt og mægtigt og har Geistligheden paa sin Side; det er i fuld og hemmelig Virksomhed for at kuldkaste Constitutionen. J Pampelona har Mina opdaget en Conspiration. Ophavsmændene vare de Herrer Jnda, Garcia og Artola de have taget Flugten til Frankerige, desuden beretter man fra dette Land, at der ankommer en Mængde Emigrantere dertil fra Spanien, de fleste afgaae til Jtalien. – Bladet Conservador melder, vi have faaet den sikkre Efterretning, at Bataillonerne Guias og Leeltad, som have begaaet de blodige Handlinger i Cadix, og ere 900 Mand stærke, have gjort Oprør i St. Lucar, under Oberste Capecetes Anførsel; men General O'Donoihuer marscheret imod dem med 4800 Mand, og ligeledes Riego med et Corps fra Cadix. De skulle søge at trække 500 Mand Carabinere til sig; nogle Efterretninger melde imidlertid, at Sagen ikke er saa farlig som den tegner til, og at Capacete har taget Flugten til Portugal. – J Madrid ere mange Personer blevne arresterede, som beskyldes for at have conspireret imod Constitutionen; saaledes Krigs commissairen Ortega, Pater Gill, Prioren i et Kloster, en Deel Præster, Munke og forførte Soldater. Ogsaa i Valencia og Alicante have Munkene forsøgt paa at opvække Uroeligheder, men det har ikke lykkedes dem. - Det vil nok tilsidst komme til at gaae ud over disse Munke; man formoder at en Deel Klostere ville blive ophævede for at hielpe paa Financerne; disse Finantsplaner ere vel ogsaa Aarsagen til at de Spanske Statspapirer (Vales) ere siden Revolutionen stegne fra 28 til 37. Kongen har nu befalet alle Klosterne at aflægge Eed paa Constitutionen. Biskopperne af Salamanca og Segovia have skrevet og prædiket til Forsvar for den.